|  |
| --- |
|  |
| Eksamensopgave |
| Visualisering 3.1 - web development |

|  |  |
| --- | --- |
| Formalia: |  |
| Afdeling | AspIT Sønderjylland |
| Underviser | Hanne Lund |
| Censor | Patrick Wulff Holst |
| Forløb | Modulperiode 3, efterår 2020 |
| Opgaven udleveres | Mandag 11. januar 2021 kl. 08:45 |
| Opgaven afleveres | Tirsdag 12. januar 2021 kl. 15:00 |
| Der arbejdes følgende dage i tidsrummet 08:45 – 15:00 | Mandag, d. 11. januar 2021 og  Tirsdag, d. 12. januar 2021 |

Indholdsfortegnelse

[1 Automatisering af webside til Hansel & Petal blomsterbutik 3](#_Toc61216495)

[1.1 Indledning 3](#_Toc61216496)

[1.2 Praktiske informationer 3](#_Toc61216497)

[1.3 Kravspecifikation 4](#_Toc61216498)

[1.3.1 Overordnede krav 4](#_Toc61216499)

[1.3.2 Krav til funktionalitet 4](#_Toc61216500)

[1.3.3 Ekstraopgave 6](#_Toc61216501)

[1.4 Når eksamensopgaveperioden er slut 6](#_Toc61216502)

[2 Regler i eksamenslokalet 7](#_Toc61216503)

[3 Bedømmelseskriterier og evaluering 7](#_Toc61216504)

[3.1 Eksamen 8](#_Toc61216505)

[3.2 Karakterskala 9](#_Toc61216506)

# Automatisering af webside til Hansel & Petal blomsterbutik

## Indledning

Blomsterhandleren Hansel & Petal har haft deres blomsterbutik i mange år, og de har også haft en hjemmeside og webshop i mange år. Efterhånden som virksomheden er vokset, er webshoppen blevet besværlig at holde opdateret. Især de mange forskellige varer er det efterhånden svært at holde styr på, når der skal laves opdateringer på alle siderne, og der sker ofte fejl: står forkerte oplysninger på hjemmesiden eller mangler oplysninger, fordi man ikke er nået alle siderne igennem.

Disse fejl vil virksomheden gerne eliminere ved at have en mere dynamisk opbygget hjemmeside, så de fx ikke selv skal oprette en detaljeside om hver eneste produkt. Samtidig vil de gerne have mulighed for at kunne trække dynamiske data ind på nogle af siderne i form af fx relevante blomster til salg for den aktuelle side.

Virksomheden vil herudover gerne have tilføjet funktionalitet til deres nyeste idé på hjemmesiden: bland din egen buket. De har fået lavet siden og sat den op, som de gerne vil have den, men de mangler funktionaliteten bagved for at få det til at fungere.

## Praktiske informationer

Til opgaven er der vedlagt både HTML-filer, CSS-filer, SQL-database og billeder. Du får i bund og grund udleveret et færdig HTML-/CSS-site og en database med data i. Dette skal du bruge til at lave den dynamiske version af Hansel & Petals hjemmeside. Du må ændre i både HTML- og CSS-koden, CSS-klasser, billeder og fil-/mappestrukturen, hvis det passer bedre ind i dit produkt, din opsætning og/eller din kode.

Alle HTML-sider og SQL-databasen finder du i roden.

Alle billeder til siden finder du i mappen ”img”.

CSS-filen finder du i mappen "css".

## Kravspecifikation

I det følgende kan du finde de forskellige krav, der er til websiden.

### Overordnede krav

For websiden gælder der følgende overordnede krav, som skal overholdes:

* Skal overholde principperne for DRY (Don't Repeat Yourself)
* Skal anvende PHP
* Skal tage hensyn til SEO
* Skal anvende semantisk HTML
* Skal anvende SCSS
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer
* Må gerne indeholde Bootstrap

### Krav til funktionalitet

#### Header og footer

Skal overholde principperne for DRY og være nemt at redigere uden at man laver fejl. Virksomheden ønsker kun at skulle redigere et sted, hvis der er ændringer til indholdet i enten headeren eller footeren.

#### Forsideindhold

Forsiden skal indeholde dynamisk indhold i sektionerne "Our Most Popular Flowers" og "Bouquets & Arrangements".

Sektionen "Our Most Popular Flowers" skal indeholde de tre mest solgte blomster.

Prisen udregnes for 10 stk minus 5% i rabat.

Sektionen "Bouquets & Arrangements" skal indeholde 4 tilfældige produkter, som skifter hver gang man loader siden og som automatisk hentes og genereres fra arrangements-tabellen.

Billedet i forsidens sektion "featured" (980\_white\_rose\_mix\_166610678.jpg) skal gøres dynamisk, således at det skifter mellem det nuværende og så billederne feature\_autumn.jpg, feature\_spring.jpg og feature\_summer.jpg afhængigt af, hvilken årstid vi har lige nu.

På samme måde skal det første billede i sektionen "specials" (lige nu 700\_tulips\_daffodils\_163271740.jpg) gøres dynamisk og skifte hver måned med billederne, som er navngivet special og månedsnavne: special\_aug.jpg, special\_dec.jpg osv.

#### arrangements.php

På siden arrangements skal indholdet genereres dynamisk fra databasen arrangements.

Opsætning skal være dynamisk således, at man kan tilføje eller fjerne produkter i tabellen og så vil siden stadig se pæn ud med en opstilling i fire kolonner.

Når man klikker på et af produkterne, åbnes siden arrdetails.php. Denne skal genereres dynamisk afhængigt af, hvilket produkt man klikker på, så virksomheden for fremtiden ikke behøver at oprette alle produktsider manuelt.

#### bouquet.php og order.php

På siden bouquet.php skal man kunne vælge antal blomster og evt. farve, hvis det er tilgængeligt. Herefter færdiggør man sin ordre ved at klikke på "Add to Basket", som fører en videre til siden order.php.

Du skal sørge for at siden order.php bliver udfyldt med den indtastede ordre, og at der bliver vist billeder af blomsterne i den farve, som kunden har bestilt dem.

(Tip: dette er årsagen til, at der ved nogle blomster ligger et skjult formularfelt med navnet på billedet, hvis det er en blomst, som ikke findes i flere farver og hvor det derfor ikke giver mening at udfylde et farvevalgsfelt. Hvis du kan løse dette på en anden og/eller bedre måde, er du velkommen til at fjerne det skjulte formularfelt).

Et andet skjult formularfelt anvendes til at overføre prisen pr. blomst. Dette kan/må også gerne gøres anderledes, hvis det er lettere/bedre for dig.

Knappen "Cancel order" skal nulstille evt. indtastede data og føre brugeren tilbage til forsiden.

Knappen "Confirm order" skal på nuværende tidspunkt ikke have nogen funktionalitet.

På siden order.php skal du tilføje en række lige over knapperne, som indeholder det totale antal blomster, der er bestilt og den totale pris for bestillingen.

Både på siden bouquet.php og order.php kan man komme ind og læse detaljer om de enkelte blomster, hvis man klikker på blomstens navn. Denne funktionalitet skal laves om til at være dynamisk, så der automatisk genereres en flwrdetails.php side baseret på hvilken blomst, man har klikket på. Dataene hentes fra tabellen flowers.

#### Care tips / Orchids

På siden care\_orchids.php skal kolonnen til højre udfyldes dynamisk med orkideer fra flowers tabellen.

Der er på nuværende tidspunkt kun 4 orkidéer i tabellen, men du skal sørge for at fremtidssikre siden, så der max kan vises 5 blomster, som udvælges tilfældigt.

### Ekstraopgave

#### Bootstrap accordion

Hvis du har tid til det, må du gerne lave en accordion med Bootstrap på siden Care tips / Orchids (care\_orchids.php), så hver list item under klassen "accordion" kan lukkes op og i.

Du må også gerne tilføje Bootstrap på øvrige sider, hvor du synes, at det giver mening.

## Når eksamensopgaveperioden er slut

Ved afslutning af opgaveperioden (tirsdag, d. 12. januar kl. 15:00) skal du lægge hele dit website med alle filer, billeder, css osv i en zip-fil og sende den til din lærer.

# Regler i eksamenslokalet

* Du må gerne bruge nettet og dine klassekammerater
* Er du i tvivl om opgavebeskrivelsen, så spørg din lærer

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Struktur - anvendelse af relevante HTML, CSS og PHP teknikker og værktøjer
* Hvor godt har du fulgt kravspecifikationen
* I hvor høj grad du har overblik over din kode
* Du skal kunne beskrive hvad man kan bruge front-end frameworks til
* Du skal kunne beskrive hvad man kan bruge preprocessors til
* Kommentarer, navngivning, overskuelighed og struktur af kode i HTML, CSS og PHP med mere
* Hvordan du præsenterer din løsning

## Eksamen

Det fremgår af modulbeskrivelsen for visualisering niveau 3.1, at:

*”Den mundtlige prøve foregår som en fremlæggelse af elevens løsning af den praktiske opgave for lærer og censor i et tidsrum på 30 minutter inklusive tid til votering.*

*Eleven eksamineres under prøven også inden for fagets læringsmål, såvel faglige som personlige og arbejdsevnemæssige.”*

Eksaminationen gennemføres, uden foregående forberedelse, som en præsentation af den producerede løsning. Eksaminationen gennemføres over 30 minutter, inkl. tid til bedømmelse. Opgaven bedømmes efter 7 trins karakterskalaen og karakteren meddeles eleven.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for visualisering niveau 2