|  |
| --- |
|  |
| Eksamensopgave |
| Visualisering 3.2 - Content Management |

|  |  |
| --- | --- |
| Formalia: |  |
| Afdeling | AspIT Sønderjylland |
| Underviser | Hanne Lund |
| Censor | Mark Folmer Winther |
| Forløb | Modulperiode 1, forår 2021 |
| Opgaven udleveres | Tirsdag, d. 9. mar. 2021 kl. 08:45 |
| Opgaven afleveres | Onsdag, d. 10. mar. 2021 kl. 15:00 |
| Der arbejdes følgende dage i tidsrummet 08:45 – 15:00 | Tirsdag, d. 9. mar. 2021 og  Onsdag, d. 10. mar. 2021 |

Indholdsfortegnelse

[1 Webside/Webshop til Nelson Garden 3](#_Toc66132734)

[1.1 Indledning 3](#_Toc66132735)

[1.2 Kravspecifikation 3](#_Toc66132736)

[1.2.1 Overordnede krav 3](#_Toc66132737)

[1.2.2 Krav til design 4](#_Toc66132738)

[1.2.3 Krav til layout 4](#_Toc66132739)

[1.3 Markedsføring 6](#_Toc66132740)

[1.3.1 Markedsføring på hjemmesiden 6](#_Toc66132741)

[1.3.2 SoMe annonce 6](#_Toc66132742)

[1.4 Produkt til aflevering 7](#_Toc66132743)

[2 Regler i eksamens teams-mødet 7](#_Toc66132744)

[3 Bedømmelseskriterier og evaluering 8](#_Toc66132745)

[3.1 Eksamen 8](#_Toc66132746)

[3.2 Karakterskala 9](#_Toc66132747)

# Webside/Webshop til Nelson Garden

## Indledning

Virksomheden Nelson Garden er en lille virksomhed, der sælger frø og tilbehør til amatør-gartnere eller den almindelige danskers køkken-, blomster- og urtehave.

Virksomheden har solgt frø online i mange år, men deres hjemmeside - og især webshop - trænger til et nydesign.

Den nye hjemmeside skal have et professionelt look med fokus på økologi, planter og natur. Samtidig skal hjemmesiden være nem at opdatere og vedligeholde for virksomhedens medarbejdere, som ikke er IT-specialister. Virksomheden ønsker derfor hjemmesiden opbygget i Wordpress med et WooCommerce webshop modul.

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til design og krav til layout.

### Overordnede krav

For websiden gælder der følgende overordnede krav, som skal overholdes:

* Skal være responsiv  
  Websiden skal fungere på mobile enheder og på desktop enheder
* Skal laves i WordPress med en WooCommerce webshop
* Skal tage hensyn til SEO vha plug-in’et Yoast
* Skal laves som en child-theme så evt. opdateringer til WordPress eller dit overordnede tema ikke ødelægger evt. tilpasninger og design
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer
* Må gerne indeholde andre plug-ins end de ovenfor beskrevne, men du skal kunne forklare, hvad plug-in’et bruges til og ud fra hvilke kriterier, du har valgt netop det plug-in

### Krav til design

Du skal selv tage stilling til designet af hjemmesiden. Du vælger derfor også selv, hvilket overordnet WordPress tema, du ønsker at arbejde med.

Virksomheden ønsker, at websitet skal afspejle virksomhedens økologiske tilgang til at dyrke grøntsager, blomster og urter. I mappen design\_img ligger forskellige billeder til inspiration. Du må bruge billederne, som de er. Du må ændre billederne. Du må også undlade at bruge dem og lade dig inspirere andre steder/bruge helt andre billeder.

Nogle frø findes både i en traditionel og en økologisk udgave - dette fremgår af de vedlagte billeder. De økologiske frø vil virksomheden gerne have fremhævet på en eller anden måde, så der ikke er nogen tvivl om, at dette er et økologisk frø.

Designet ønskes professionelt og gennemgående gennem hele websitet. Gerne med kun en eller to hovedfarver.

### Krav til layout

#### Header

Headeren skal indeholde menuen og virksomhedens navn - enten som tekst eller som logo. På mobilversion skal menuen fungere som hamburgermenu.

#### Footer

Footeren skal indeholde links via ikoner til de relevante sociale medier, hvor du finder det nyttigt, at virksomheden er til stede (links’ene behøver ikke være aktive). Footeren skal også indeholde links til integritetspolitik og cookiepolitik. Teksten til disse to sider kan du finde i mappen ”Tekster”.

Footeren skal derudover indeholde adresse og kontaktinformationer på den fysiske butik i Køge:

Nelson Garden A/S  
Valdemarshaab 20  
4600 Køge  
Telefon: +45 20 28 28 20  
info@nelsongarden.dk

Herudover kan du selv vælge, om du vil bruge footeren til yderligere indhold og hvordan du designer/opstiller din footer.

#### Menustruktur

Din menustruktur skal være opbygget på følgende måde:

* Shop
  + Grøntsager
  + Blomster
  + Urter
  + Tilbehør
  + Værktøj
* Blog
* Om os
* Kontakt

#### Forsideindhold

Du bestemmer selv designet på din forside.

Forsiden skal indeholde forsideteksten og gerne et billede, der repræsenterer virksomhedens økologiske tilgang til at dyrke grøntsager, blomster og urter.

Herudover skal forsiden indeholde eksempler på planter, der enten kan forspires eller sås på friland i den aktuelle måned (dette kan ses i kalenderen for hver enkelt plante - fx viser billedet broccoli-Apollo-F1-kalender.png at denne plante kan forspires i marts, april, maj og juni - angivet med den brune streg, "forkultur"). De viste planter på forsiden skal fungere som links til den aktuelle plantes side i webshoppen, så kunder kan komme direkte ind og købe en plante, som de bliver inspireret af at se på forsiden, fordi den kan sås nu (enten til forspiring eller direkte i jorden (på friland)).

#### Blog

Bloggen skal indeholde en "blog-forside" med en oversigt over de blog-indlæg, der findes i bloggen.

Blog-indlæggene må gerne kategoriseres med henblik på en senere opsplitning i emner, når der kommer flere indlæg i bloggen. Dette er dog ikke et krav.

#### Produktsider

Dine planteprodukter skal som minimum kunne sorteres efter:

* Navn
* Forspiring, måned/(er)
* Frilandssåning, måned/(er)
* Plantested

Indholdet til dine produktsider finder du i mappen "Products".

Anvend gerne visuelle strategier til at præsentere dine informationer fx ikoner.

#### Kommentarer og anmeldelser

Det skal være muligt at kommentere på produkter og anmelde disse.

## Markedsføring

Du skal gøre dig overvejelser i forhold til, hvem din målgruppe for siden er, herunder hvordan du vil kunne indsamle disse informationer.

Du skal herudover gøre dig overvejelser i forhold til, hvordan du bedst vil kunne reklamere for dine produkter på sociale medier. Disse overvejelser skal fremlægges til din eksamination.

### Markedsføring på hjemmesiden

Din hjemmeside/webshop skal afspejle, at du hele tiden har tanken på mersalg og intern markedsføring på din hjemmeside/webshop.

### SoMe annonce

Du skal fremstille et eksempel på en annonce eller et opslag, som kan anvendes i forbindelse med markedsføring på sociale medier. Annoncen/opslaget skal tilpasses enten markedsføring på Facebook, Instagram, Snapchat, TikTok eller Twitter afhængigt af din målgruppe.

## Produkt til aflevering

Onsdag, d. 10. marts kl. 15.00 skal du aflevere følgende til din lærer på mail [halu@aspit.dk](mailto:halu@aspit.dk):

* Et screenshot af forsiden af din hjemmeside i desktop-version
* Et screenshot af forsiden af din hjemmeside i mobil-version
* Et screenshot af en produktside i desktop-version
* Dit sociale medie opslag/annonce

# Regler i eksamens teams-mødet

* Du må gerne bruge nettet og dine klassekammerater
* Er du i tvivl om opgavebeskrivelsen, så spørg din lærer
* Du må arbejde på din eksamensopgave fra kl. 8.45 - 15.00 hver dag

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Opsætning, brugervenlighed (UX/UI), design
* Hvor SEO venlig fremgår din side
* Hvor godt har du fulgt kravspecifikationen
* I hvor høj grad du har overblik over dit dashboard og dine tilretnings-muligheder i både WordPress, tema og plug-ins
* Dine overvejelser i forhold til sociale medier og dit opslag/din annonce til et udvalgt socialt medie
* Du skal kunne svare på hvordan du kan udføre digitale analyser og splittest på siden, og hvad disse kan bruges til
* Hvordan du præsenterer din løsning

## Eksamen

Det fremgår af modulbeskrivelsen for visualisering niveau 3, at:

*”Den mundtlige prøve foregår som en fremlæggelse af elevens løsning af den praktiske opgave for lærer og censor i et tidsrum på 30 minutter inklusive tid til votering.*

*Eleven eksamineres under prøven også inden for fagets læringsmål, såvel faglige som personlige og arbejdsevnemæssige.”*

Eksaminationen gennemføres, uden foregående forberedelse, som en præsentation af den fremkommende løsning. Eksaminationen gennemføres over 30 minutter, inkl. tid til bedømmelse. Opgaven bedømmes efter 7 trins karakterskalaen og karakteren meddeles eleven.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel : Karakterskala for visualisering niveau 3